### Beslutningstema

I denne sag skal oplæg til strategi for partnerskaber med NGO'er og frivillige sociale foreninger behandles med henblik på godkendelse.

### Sagsfremstilling

Tønder Kommune har en vision om at udvikle samarbejdet med NGO'er og frivillige sociale foreninger. Dette har til formål at skabe nye og hidtil ikke-kendte synergier og i fællesskab udvikle nye løsninger løsninger og skabe mere velfærd for pengene på det sociale område.

Socialudvalget er stærkt optaget af, hvordan Tønder Kommune i fremtiden fortsat danner stærke partnerkskaber med NGO'er og frivillige sociale foreninger. Derfor finder udvalget det vigtigt at udvikle en strategi for partnerskaber på det frivillige sociale område.

I Tønder Kommune er der en lang tradition for at arbejde med partnerskaber på det frivillige sociale område. Herigennem er der opnået erfaring med hvilke centrale holdepunkter, der skal være til stede for at partnerskaberne lykkes. De fem holdepunkter kaldes for ´Tønder Modellen for partnerskaberDanny Jespersen.

Strategi for partnerskaber med NGO'er og frivillige sociale foreninger beskriver de fem centrale holdepunkter i Tønder Modellen, samt hvilke værdier de er er bygget op omkring.

De fem holderpunkter er:

* Fælles udvikling og læring i partnerskabet
* Stærke relationer
* Størst mulig bevarelse af NGO'ernes DNA
* Krav om mål og effekt
* Styrke frivillighedsområdet

Strategien er vedlagt som bilag.

Strategien er blevet til i tæt dialog med de frivillige sociale foreninger og organisationer i Tønder Kommune, samt Frivillighedsrådet.

### Direktionen indstiller,

|  |  |
| --- | --- |
| at | forslag til strategi for partnerskaber med NGO'er og frivillige sociale foreninger godkendes, og at strategien sendes til orientering i Frivillighedsrådet, og at indstilling videresendes Kommunalbestyrelsen. |

Beslutning fra Socialudvalget, 12. september 2023, pkt. 4:
Indstillingen anbefales.

### Beslutning

Indstillingen godkendt.